Úradný vestník L 329 , 30/12/1995 S. 0033 - 0034



Nariadenie Rady (ES) č. 3073/95 z 22. decembra 1995 určujúce štandardnú kvalitu ryže RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Nariadenie Rady (ES) č. 3072 z 22. decembra 1995 o spoločnej organizácii trhu s ryžou [1] a najmä jeho článok 3 (1), so zreteľom na návrh Komisie, keďže intervenčná cena za ryžu paddy by mala zodpovedať určitej štandardnej kvalite; keďže túto kvalitu stanovuje nariadenie Rady (EHS) č. 1423/76 z 21. júna 1976 určujúce štandardné kvality pre ryžu a zlomkovú ryžu [2]; keďže vo vzťahu ku kvalite, trendy v dopyte po ryži na trhu spoločenstva, ako aj usmernenia, ktorými sa riadi reforma spoločnej organizácie trhu, si vyžiadali prehodnotiť štandardnú kvalitu, berúc pritom do úvahy tak kvalitatívne charakteristiky produkcie spoločenstva, ako aj najtypickejšiu kvalitu dovážanej ryže; keďže z týchto, ako aj ďalších faktorov reformy spoločnej organizácie trhu vyplýva, že by požiadavky mali byť prísnejšie a že by bolo potrebné nahradiť systém, stanovený vo vyššie uvedenom nariadení, PRIJALA TOTO NARIADENIE: Článok 1 Štandardná kvalita ryže paddy, pre ktorú je stanovená intervenčná cena, je definovaná takto: a) ryža dobrej a prijateľnej kvality, bez zápachu; b) obsah vlhkosti: 14 % v rokoch 1996/97 a 13 % od rokov 1997/98; c) výťažok bielenej ryže 63 % hmotnosti celých zŕn (s toleranciou 3 % osekaných zŕn), z toho percentuálna časť hmotnosti zŕn bielenej ryže, ktoré nie sú nezmenenej kvality: | | 1996/97 | 1997/98 a ďalšie roky | —kriedovobiele zrná ryže paddy (CN 100610) | | | —pod číselnými znakmi 10061027 a CN 10061098 | 2 % | 1,5 % | —pod inými číselnými znakmi ako CN 10061027 a CN 10061098 | 2,5 % | 2 % | —zrná s červenými ryhami | 1,00 % | | | —škvrnité zrná: | 0,50 % | | | —farebné zrná: | 0,25 % | | | —žlté zrná: | 0,02 % | | | —jantárové zrná: | 0,05 % | | | Článok 2 Na účely tohto nariadenia platia pre definíciu zŕn, ktoré nie sú nezmenenej kvality, definície uvedené v prílohe. Článok 3 Týmto sa zrušuje nariadenie (EHS) č. 1423/76. Odkazy na nariadenie (EHS) č. 1423/76 sa považujú za odkazy na toto nariadenie. Článok 4 Toto nariadenie nadobúda účinnosť dňa 1. septembra 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1995 Za Radu predseda L. Atienza serna [1] Pozri stranu 18 tohto úradného vestníka. [2] Ú. v. ES. L 166, 25.6.1976, s. 20. Nariadenie zmenené a doplnené nariadením (ES) č. 3290/94 (Ú. v. ES. L 349, 31.12.1994, s. 105). -------------------------------------------------- PRÍLOHA DEFINÍCIA ZŔN A ZLOMKOV ZŔN, KTORÉ NIE SÚ NEZMENENEJ KVALITY A. Celé zrná: zrná, z ktorých bola odstránená len časť konca, bez ohľadu na charakteristiky, ktoré vzniknú v jednotlivých štádiách bielenia. B. Osekané zrná: zrná, z ktorých bol odstránený celý koniec. C. Zlomky zŕn alebo zlomková ryža: zrná, z ktorých bola odstránená väčšia časť objemu, nie len koniec. Medzi zlomky zŕn patria: - veľké zlomky zŕn (kusy zrna, ktoré majú dĺžku minimálne polovice dĺžky celého zrna, ale nie sú celé), - stredné zlomky zŕn (kusy zrna, ktorých dĺžka je minimálne jedna štvrtina dĺžky celého zrna, ktoré sú ale menšie ako minimálna veľkosť "veľkých zlomkov zŕn"), - jemné zlomky zŕn (kusy zrna menšie ako jedna štvrtina veľkosti zrna, ktoré sú ale príliš veľké na to, aby prešli sitom s mriežkou 1,4 mm), - úlomky (malé kúsky alebo častice zrna, ktoré prejdú sitom s mriežkou 1,4 mm); pod túto definíciu patria aj rozštiepené zrná (kúsky, ktoré vznikli pozdĺžnym rozštiepením zrna). D. Zelené zrná: zrná, ktoré nie sú úplne zrelé. E. Zrná vykazujúce prirodzenú deformáciu: prirodzená deformácia znamená deformáciu, či už dedičného pôvodu alebo nie, v porovnaní s morfologickými charakteristikami typickými pre príslušnú odrodu. F. Kriedovobiele zrná: zrná, ktorých minimálne tri štvrtiny povrchu vyzerajú nepriehľadne a kriedovobielo. G. Zrná s červenými ryhami: zrná s pozdĺžnymi červenými ryhami rôznej intenzity a odtieňov kvôli zvyškom perikarpu. H. Škvrnité zrná: zrná vykazujúce jasne ohraničené malé kruhy tmavej farby viac-menej pravidelného tvaru; medzi škvrnité zrná patria aj zrná, ktoré majú na povrchu len nepatrné čierne ryhy; ryhy a škvrny nesmú mať okolo seba žltú alebo tmavú aureolu. I. Farebné zrná: zrná, u ktorých došlo na malej ploche povrchu k viditeľnej zmene prirodzenej farby; škvrny môžu mať rôzne farby (černasté, načervenkasté, hnedé); hlboké čierne ryhy sa taktiež považujú za škvrny. Ak je farba škvŕn dostatočne výrazná (čierna, ružová, červenkasto-hnedá), ktorá je okamžite viditeľná, a ak škvrny pokrývajú plochu minimálne polovice zrna, takéto zrná sa musia považovať za žlté zrná. J. Žlté zrná: žlté zrná sú zrná, ktorých prirodzená farba sa úplne alebo čiastočne zmenila inak ako sušením a ktoré nadobudli citrónovú alebo oranžovožltú farbu. K. Jantárové zrná: jantárové zrná sú zrná, ktorých farba sa mierne zmenila rovnomerne na celom povrchu inak ako sušením; pri tejto zmene došlo k zmene farby na bledú jantárovožltú. --------------------------------------------------